
Tisztelt Társulási Tanács!
A Tanács korábbi döntésének megfelelően a Társulási megállapodás módosításának törzskönyvi nyilvántartásba történő bejegyzését kezdeményeztük a Magyar Államkincstárnál 2026. március 11-én. A Magyar Államkincstár a 17-TNY-154-2/2026-418795 számú végzésében hiánypótlásra szólította fel a Társulást, mely szerint a Társulási megállapodás I./6 pontjában szereplő lakosságszámokat vizsgáljuk felül és azt a 2023. szeptember 1-i lakosságszám adatok figyelembevételével tüntessük fel. A végzésnek megfelelően az adatok felülvizsgálatra és javításra kerültek, a törzskönyvi bejegyzésre irányuló kérelem ismételt benyújtásához szükséges az előterjesztés mellékletét képező okiratok elfogadása.
Kérem a Tisztelt Társulási Tanácsot, hogy ez előterjesztést vitassa meg és a határozati javaslatot fogadja el. 
H a t á r o z a t i    j a v a s l a t :

a Társadalmi Ellenőrző Tájékoztató Társulás társulási megállapodásának módosításáról

A Társadalmi Ellenőrző Tájékoztató Társulás Társulási Tanácsa a Magyarország helyi önkormányzatairól szóló 2011. évi CLXXXIX. törvény 88. § (1) bekezdésében kapott hatáskörében eljárva a Társadalmi Ellenőrző Tájékoztató Társulás társulási megállapodásának módosítását a határozat 1. és 2. számú melléklete szerinti tartalommal kezdeményezi. 

A Társulási Tanács felkéri a tagönkormányzatok polgármestereit, hogy a Társulási Megállapodás módosítását terjesszék elő elfogadásra képviselő-testületük ülésére és a meghozott döntéséről szóló határozat kivonatot a Társulás székhelyére küldjék meg. A Társulási Megállapodás a törzskönyvi bejegyzés napján válik hatályossá.

A Társulási Tanács felhatalmazza a Társulás elnökét, hogy az új társulási megállapodás törzskönyvi nyilvántartásba történő bejegyzését kezdeményezze. 
Határidő: azonnal

Felelős: Glöckner Henrik elnök

Határozattal értesítve: MÁK, Szekszárd – a tagtelepülések Képviselő-testületeinek döntését követően
Bátaapáti, 2026. 03. 17.

